ราคาทองเปิดตลาดปรับขึ้น 50บาท
สมาคมค้าทองคำ เผย ราคาทองคำในประเทศเปิดตลาดปรับขึ้น 50 บาท ทองแท่งขายออก 28,100 บาท ทองรูปพรรณ ขายออก 28,600 บาท
6 ก.ย. 2564

เมื่อวันที่ 6 ก.ย. 64 สมาคมค้าทองคำรายงานราคาทองคำประจำวันปรับขึ้น 50 บาท โดยทองแท่งรับซื้อ 28,000 บาท ขายออก 28,100 บาท ทองรูปพรรณ รับซื้อ 27,500.24 บาท ขายออก 28,600 บาทด้าน สัญญาทองคำตลาดนิวยอร์กปิดพุ่งขึ้นเมื่อวันศุกร์ (3 ก.ย.) เนื่องจากนักลงทุนได้พากันเข้าซื้อสัญญาทองคำในฐานะสินทรัพย์ปลอดภัย หลังจากสหรัฐเปิดเผยตัวเลขจ้างงานที่ต่ำกว่าคาด ซึ่งบ่งชี้ว่าเศรษฐกิจสหรัฐยังไม่ฟื้นตัวจากผลกระทบของโรคโควิด-19 ที่ยังคงแพร่ระบาดทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค. พุ่งขึ้น 22.2 ดอลลาร์ หรือ 1.23% ปิดที่ 1,833.7 ดอลลาร์/ออนซ์ และปรับตัวขึ้นราว 0.8% ในรอบสัปดาห์นี้